<classify> TIMU ya taifa ya Tanzania ya soka la ufukweni imetwaa ubingwa wa mashindano ya Copa Dar es Salaam baada ya kuifunga timu ya Uganda mabao 2-1 katika mchezo uliochezwa katika ufukwe wa Coco Jijini Dar es Salaam.Mabao ya Tanzania yalifungwa na Yahya Tumbo na Rolland Msonjo katika kipindi cha kwanza na pili huku lile la kufutia machozi la Uganda likiwekwa kimiani na Katwe Allan.Tanzania ilicheza fainali baada ya kushinda michezo yake yote mitatu huku Uganda ikishinda miwili. Hii ni mara ya pili kwa timu hizi kukutana, kwani katika hatua ya makundi Tanzania iliifunga Uganda kwa mabao 10-2 pia Tanzania iliifunga Shelisheli kwa mabao 7-3 na kuifunga Malawi 5-2 na Uganda iliifunga Malawi kwa mabao 12-9 na ikafunga pia Shelisheli kwa mabao 9-3 Shelisheli imekuwa ya tatu baada ya kufunga kwa penalti 4-3 dhidi ya Malawi baada ya kumalizika muda wa kawaida zikiwa sare ya 8-8.Akizungumza jana kocha wa timu ya Tanzania, Boniface Pawassa alisema mashindano hayo yamempa mwanga wa kujua mapungufu ya timu yake ambayo imefuzu kucheza fainali za Afrika ambazo zinatarajiwa kufanyika nchini Misri kuanzia Desemba 9-14 mwaka huu.  <topic>: michezo 